open-index/open-wikipedia-markdown huggingface dataset:
నిన్నే ఇష్టపడ్డాను

**నిన్నే ఇష్టపడ్డాను** 2003 లో కొండా దర్శకత్వంలో విడుదలైన తెలుగు సినిమా. ఇందులో తరుణ్, శ్రీదేవి, అనిత ముఖ్యపాత్రల్లో నటించారు.

## కథ
విశాఖపట్నంలో చరణ్ కాలేజీలో చదువుకునే ఒక సరదా కుర్రాడు. హైదరాబాదు నుంచి వచ్చి విశాఖపట్నంలో అదే కళాశాలలో చదువుతున్న సంజన అనే అమ్మాయి, చరణ్ ఒకరినొకరు ఆట పట్టించుకుంటూ ఉంటారు. ఆ గొడవలు శృతి మించడంతో సర్దుబాటు చేసుకుంటారు. సంజన చరణ్ ని ప్రేమించానని చెబుతుంది. చరణ్ కూడా ఆమెను మనసారా ప్రేమిస్తాడు. కానీ ఒకరోజు సంజన చెప్పకుండా హైదరాబాదు వెళ్ళిపోతుంది.

## తారాగణం
* చరణ్ గా తరుణ్
* శ్రీదేవి
* అనిత
* బోనీ గా రాజీవ్ కనకాల
* ఆలీ
* శరత్ బాబు
* గిరిబాబు
* సుదీప
* బ్రహ్మానందం
* ఎం. ఎస్. నారాయణ
* రావి కొండలరావు
* ఝాన్సీ
* నేహా ధుపియా -అతిథి పాత్ర, ఐటం సాంగ్‌లో నటించింది.

## పాటల జాబితా
క్లీన్ బౌల్డ్, రచన: చంద్రబోస్, గానం. కె. కె. అలీ

కు కు కు, రచన: సిరివెన్నెల సీతారామశాస్త్రి, గానం.ఎస్ పి బాలసుబ్రహ్మణ్యం , కె ఎస్ చిత్ర

జుంబై బై బై , రచన: శ్రీసాయి హర్ష , గానం.మాల్గుడి శుభ , ఆర్ పి పట్నాయక్

కృష్ణా జిల్లా, రచన: కులశేఖర్ , గానం.రవివర్మ, ఆర్ పి పట్నాయక్

ఐ లవ్ యూ, గానం.ఎస్ పీ చరణ్ , కౌసల్య

ఏమంటివో ఓ మనసా , రచన: సిరివెన్నెల సీతారామశాస్త్రి గానంఎస్ పి బాలసుబ్రహ్మణ్యం, కె ఎస్ చిత్ర

ఓప్రేమా ప్రేమా , గానం.ఆర్ పి పట్నాయక్.

## మూలాలు

వర్గం:తెలుగు ప్రేమకథా సినిమాలు
వర్గం:తరుణ్ నటించిన సినిమాలు
వర్గం:ఆర్. పి. పట్నాయక్ సినిమాలు
వర్గం:రాజీవ్ కనకాల నటించిన సినిమాలు
వర్గం:శరత్ బాబు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:గిరిబాబు నటించిన సినిమాలు
వర్గం:ఆలీ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:తనికెళ్ళ భరణి సినిమాలు
వర్గం:సునీల్ నటించిన సినిమాలు
వర్గం:శివాజీ రాజా నటించిన సినిమాలు
వర్గం:వేణుమాధవ్ నటించిన సినిమాలు
వర్గం:రావి కొండలరావు నటించిన సినిమాలు
ఎం.ఎ.అయ్యంగార్

**మాడభూషి అనంతశయనం అయ్యంగారు** స్వాతంత్ర్య సమర యోధుడు, పార్లమెంటు సభ్యుడు, లోక్‌సభ స్పీకరు. ఇతడు 1891, ఫిబ్రవరి 4 తేదీన చిత్తూరు జిల్లా, తిరుచానూరులో వెంకట వరదాచారి దంపతులకు జన్మించాడు. పచ్చయప్ప కళాశాల నుండి బి.ఏ.పట్టా పొందిన పిదప మద్రాసు లా కాలేజీ నుండి 1913లో బి.ఎల్. పట్టా పొందారు. ఇతని స్వస్థలం తిరుపతిలో గణిత ఉపాధ్యాయునిగా పనిచేసి, తరువాత న్యాయవాదిగా 1915 -1950 వరకు నిర్వహించాడు. మహాత్మా గాంధీ సందేశం మేరకు స్వాతంత్ర్య సమరంలో (వ్యక్తి సత్యాగ్రహం, క్విట్ ఇండియా) పాల్గొని రెండు సార్లు కఠిన కారాగార శిక్ష అనుభవించాడు.

1934లో మొదటిసారిగా కేంద్ర శాసనసభలో సభ్యునిగా ఎన్నుకోబడ్డాడు. భారత స్వాతంత్ర్యం అనంతరం జరిగిన మొదటి సాధారణ ఎన్నికలలో తిరుపతి లోక్‌సభ నియోజకవర్గం నుండి, రెండవ లోక్‌సభ ఎన్నికలలో చిత్తూరు నుండి పార్లమెంటు సభ్యునిగా ఎన్నికయ్యాడు.

1948లో మొదటి లోక్‌సభలో డిప్యూటీ స్పీకరుగా తరువాత 1956లో స్పీకరుగా ఎన్నుకోబడ్డాడు. 1962లో బీహార్ గవర్నరుగా నియమితులై 1967 వరకు ఆ పదవిలో ఉన్నాడు.

కేంద్రీయ సంస్కృత విద్యాపీఠానికి అధ్యక్షులుగా 1966లో ఎన్నుకోబడి చివరిదాకా ఆ పదవి నిర్వహించాడు.

బహుముఖ ప్రజ్ఞాశాలి అయిన ఇతడు 1978 మార్చి 19న తిరుపతిలో పరమపదించాడు. ఇతని జ్ఞాపకార్ధం 2007 సంవత్సరంలో కంచు విగ్రహాన్ని తిరుపతి పట్టణంలో నెలకొల్పారు.

ఇతని కుమార్తె పద్మా సేథ్ ఢిల్లీ బాలభవన్ అధ్యక్షురాలిగా, మహిళా కమిషన్ సభ్యురాలిగా, సుప్రీం కోర్టు న్యాయవాదిగా, యునిసెఫ్ సలహాదారుగా పనిచేసింది.

## మూలాలు

## వెలుపలి లంకెలు
*http://speakerloksabha.nic.in/former/ayyangar.asp
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
*ఢిల్లీ ఆంధ్ర ప్రముఖులు, డా.ఆర్.అనంత పద్మనాభరావు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2000.

వర్గం:లోక్‌సభ స్పీకర్లు
వర్గం:1891 జననాలు
వర్గం:1978 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:చిత్తూరు జిల్లా స్వాతంత్ర్య సమర యోధులు
వర్గం:చిత్తూరు జిల్లా న్యాయవాదులు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
వర్గం:బ్రిటిషు భారతదేశ కేంద్ర శాసనసభ సభ్యులు
వర్గం:బీహార్ గవర్నర్లు
చింతా మోహన్

**చింతా మోహన్** (జ: 19 నవంబర్, 1954) ఆంధ్రప్రదేశ్‌కు చెందిన పార్లమెంటు సభ్యుడు. ఇతడు భారత లోక్‌సభకు (8వ, 9వ, 10వ, 12వ, 14వ) తిరుపతి లోక్‌సభ నియోజకవర్గం నుండి కాంగ్రెస్ పార్టీ తరఫున ఐదు సార్లు ఎన్నికయ్యారు.
	
## బాల్యము
చింతా మోహన్ గారు 11/11/1954 లో చిత్తూరు జిల్లా తిరుపతి పట్టణంలో జన్మించారు. వీరి తల్లి దండ్రులు శ్రీ నారాయణ, తల్లి సుబ్బమ్మ గార్లు.

## విద్య
వీరు తిరుపతి లోని శ్రీ వేంకటేశ్వర విశ్వవిద్యాలయంలో ఎం.బి.బి.ఎస్. పట్టా పొందారు.

## కుటుంబము
వీరికి 11/11/1983 లో రేవతి గారితో వివాహము జరిగింది. వీరికి ఒక కుమార్తె ఒక కుమారుడు కలరు.

## విలాసము
;శాశ్వత చిరునామా:
రామ చంద్ర నగర్, తిరుపతి,
చిత్తూరు జిల్లా, ఆంధ్ర ప్రదేశ్.
;తాత్కాలిక చిరునామా: (ప్రస్తుత)
170, సౌత్ అవెన్యూ, 
కొత్త ఢిల్లీ. 1100110

## రాజకీయ ప్రస్థానం.

చింతా మోహన్ గారు 1984 లో 8వ లోక్ సభకు జరిగిన ఎన్నికలలో తిరుపతి లోక్ సభ నియోజక వర్గానికి భారత జాతీయ కాంగ్రెస్ తరుపున పోటి చేసి ఎన్నికయ్యారు. తర్వాత 1989 లో జరిగిన ఎన్నికల్లో కూడా గెలుపొందారు. మూడవసారి కూడా 1998 లో 12 వ లోక్ సభకు జరిగిన ఎన్నికల్లోకూడా గెలుపొందారు. ఈ సమయంలో వీరు రసాయనాలు, ఎరువుల శాఖ మంత్రిగా సేవలందించారు. 2004 జరిగిన లోక్ సభ ఎన్నికల్లో కూడా 5వ సారి లోక్ సభకు ఎన్నికై సేవలందించారు. వీరు అనేక పార్లమెంటు కమిటీలలో సభ్యులుగా పనిచేశారు. 2009 లో జరిగిన 15 వ లోక్ సభకు ఆరవ పర్యాయము ఎన్నికైనారు.

## బయటి లింకులు

* Official biographical sketch in Parliament of India website
* బయోడేట 

వర్గం:8వ లోక్‌సభ సభ్యులు
వర్గం:9వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:1954 జననాలు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
బెజవాడ రామచంద్రారెడ్డి

**బెజవాడ రామచంద్రారెడ్డి** (ఆంగ్లం: Bezawada Ramachandra Reddy) (1894 - 1973) బుచ్చిరెడ్డిపాలెం జమిందారీకి చెందిన రాజకీయ నాయకుడు, భారత పార్లమెంటు సభ్యుడు. 
## జీవిత విశేషాలు
ఇతడు 1894, నవంబర్ 24వ తేదీన జన్మించాడు. ఇతని తండ్రి బెజవాడ సుబ్బారెడ్డి. ఇతడు నెల్లూరులోని సి.ఎ.ఎం.హైస్కూలులో ప్రాథమిక విద్యను అభ్యసించాడు. తరువాత మద్రాసులోని పచ్చయప్ప కళాశాలలో బి.ఎ., డిగ్రీ చదివాడు. వ్యవసాయము, మైకా గనుల త్రవ్వకము ఇతని వృత్తి. ఇతడు 1922లో బుజ్జమ్మను వివాహం చేసుకున్నాడు. వీరికి 6గురు కుమారులు, 5గురు కుమార్తెలు కలిగారు.
### రాజకీయ జీవితం
రామచంద్రారెడ్డి జస్టిస్ పార్టీ సభ్యులుగా, 1924లో మద్రాసు రాష్ట్ర శాసనసభ సభ్యులుగా, 1930-37 మధ్య మద్రాసు రాష్ట్ర శాసనమండలి అధ్యక్షునిగా, 1952లో తొలి లోక్‌సభ సభ్యుడిగా, స్వతంత్ర పార్టీ రాష్ట్రశాఖ అధ్యక్షుడిగా, ఆంధ్ర నాటక కళాపరిషత్ అధ్యక్షుడిగా ఉన్నాడు. ఇతడు లాండ్ రెవెన్యూ ఎంక్వైరీ కమిటీ, మద్రాస్ స్టేట్ ఫుడ్ అడ్వైజరీ కమిటీ, సెంట్రల్ రోడ్ ట్రాఫిక్ బోర్డ్, సెంట్రల్ రిక్రూట్‌మెంట్ బోర్డ్, పోస్ట్ వార్ రీ కన్‌స్ట్రక్షన్ కమిటీ, లైవ్‌స్టాక్ డెవలప్‌మెంట్ బోర్డ్,ఐ.సి.ఎ.ఆర్. ఎకనామిక్ సబ్‌కమిటి వంటి వివిధ కమిటీలలో సభ్యుడిగా ఉన్నాడు. తెలుగుదేశం నాయకుడు బెజవాడ పాపిరెడ్డి ఇతని కుమారుడు.
### సాహిత్యం
బెజవాడ రామచంద్రారెడ్డి స్వతంత్ర వారపత్రిక నెల్లూరు నుండి (1930-40) సంపాదకులుగా నడిపాడు. ఈయన సాహిత్య పరిషత్తు అధ్యక్షోపన్యాసాలు, నాటక పరిషత్తు ప్రసంగాలు, రెడ్డి జనమహాసభలో సూచనలు ఈ పత్రికలో ప్రచురితమయ్యాయి. ఇతడు గ్రాంధికవాది సాహిత్య పరిషత్తు అధ్యక్షులుగా ఆయన చురుకైన పాత్ర వహించాడు. కవులను, రచయితలను ప్రోత్సహించి, కొందరిని ఆర్థికంగా ఆదుకున్నాడు. అవధానాలలో పాల్గొని పృచ్ఛకుడుగా వ్యవహరించాడు. అనేక మంది రచయితలు ఇతని చేత పీఠికలు రాయించుకున్నారు. సాహిత్యంలో కొంత అభ్యుదయం, కొంత సనాతనత్వం మిళితం చేసిన రామచంద్రారెడ్డి, తనకు యిష్టమైన వారిని సత్కరించాడు. త్రిపురనేని రామస్వామికి గుడివాడలో గండపెండేరం తొడిగిన ఖ్యాతి ఇతనిదే. దువ్వూరి రామిరెడ్డి, గుర్రం జాషువాలతో ఇతనికి చాలా దగ్గర సంబంధాలుండేవి. కొప్పరపు కవులు మొదలు అనేక మందిని ఇతడు ఆదరించాడు. ప్రతాపరుద్రీయం వంటి నాటకాలు ఓపికగా తిలకించి, విశ్లేషించాడు. 1935లో 110 కందపద్యాలతో "మాతృశతకం" వ్రాశాడు. తరువాత రచనలన్నీ వివిధ సంచికలలో, పత్రికలలో, కవికృతులలో కనిపిస్తాయి. ఆంధ్ర, వెంకటేశ్వర విశ్వవిద్యాలయాలలో పాలకమండలి సభ్యుడుగా ఉన్న విద్యాభిలాషి. తిరుపతిలో సంస్కృత పరిషత్తు అధ్యక్షులుగానూ ఉన్నాడు. 
## మూలాలు

వర్గం:1894 జననాలు
వర్గం:1973 మరణాలు
వర్గం:1వ లోక్‌సభ సభ్యులు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా నుండి ఎన్నికైన లోక్‌సభ సభ్యులు
వర్గం:మద్రాసు ప్రెసిడెన్సీలో శాసన సభ్యులు
వర్గం:సంపాదకులు
వర్గం:శతక కవులు
ఒంగోలు (అయోమయ నివృత్తి)

*ఒంగోలు - ప్రకాశం జిల్లా ముఖ్య పట్టణం
*ఒంగోలు గిత్త - 2013 లో విడుదలైన తెలుగు చిత్రం.
*ఒంగోలు జిల్లా - ప్రకాశం జిల్లా పూర్వపేరు
*ఒంగోలు మండలం	
*ఒంగోలు మండలాలు	
*ఒంగోలు జాతి పశువులు - ప్రపంచ ప్రసిద్ధిగాందిన పశువుల రకం.
*ఒంగోలు శాసనసభ నియోజకవర్గం
*ఒంగోలు లోక్‌సభ నియోజకవర్గం
అసదుద్దీన్ ఒవైసీ

**అసదుద్దీన్ ఒవైసీ** (మే 13, 1969) ఒక రాజకీయ నాయకుడు, లోక్‌సభ సభ్యుడు. హైదరాబాదులో జన్మించాడు. ఎంఐఎం పార్టీ తరపున ఎన్నుకోబడ్డాడు. సుల్తాన్ సలావుద్దీన్ ఒవైసీ కుమారుడు. లోక్‌సభ సభ్యునిగా ఎన్నిక గాక ముందు, ఆంధ్రప్రదేశ్ శాసనసభ సభ్యునిగా ఎన్నికయ్యాడు.

అసదుద్దీన్ ఒవైసీ 2024లో 18వ లోక్ సభ హైదరాబాద్ లోక్ సభ స్థానానికి జరిగిన ఎన్నికల్లో ఎంఐఎం పార్టీ  నుండి వరుసగా ఐదో సారి 3,38,087 ఓట్ల రికార్డు మెజారిటీతో తన సమీప ప్రత్యర్థి భారతీయ జనతా పార్టీ అభ్యర్థి కొంపెల్ల మాధవీలత పై గెలిచాడు.

## పదవులు

## మూలాలు

## బయటి లింకులు
*https://web.archive.org/web/20060619214656/http://164.100.24.208/ls/lsmember/biodata.asp?mpsno=4091

వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:1969 జననాలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:ఆంధ్రప్రదేశ్ ముస్లిం నాయకులు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన లోక్‌సభ సభ్యులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:హైదరాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:18వ లోక్‌సభ సభ్యులు
బొడ్డేపల్లి రాజగోపాలరావు

**బొడ్డేపల్లి రాజగోపాలరావు** (1923 - ఫిబ్రవరి 22, 1992 ప్రముఖ రాజకీయ నాయకుడు, పార్లమెంటు సభ్యుడు. వీరు శ్రీకాకుళం లోక్‌సభ నియోజకవర్గం నుండి 1952 - 1984 మధ్య కాలంలో ఆరు సార్లు భారత పార్లమెంటుకు ఎన్నికయ్యారు.
## జీవిత విశేషాలు
అతను శ్రీకాకుళం లోక్ సభ నియోజకవర్గం నుండి పార్లమెంటుకు ఆరుసార్లు ప్రాతినిధ్యం వహించాడు. అతను 1923 మార్చి నెలలో శ్రీకాకుళం జిల్లా ఆమదాలవలస మండలం, అక్కులపేట గ్రామంలో అన్నపూర్ణమ్మ, సీతారామస్వామి దంపతులకు జన్మించాడు. విజయనగరంలోని ఎం.ఆర్ కళాశాలలో విద్యనభ్యసించాడు. కుటుంబానికి పెద్ద కుమారుడు కావటంతో తండ్రి తర్వాత తాళ్లవలస గ్రామ ముససబుగా బాధ్యతలు చేపట్టాడు. తన 29వ యేట 1952లో జరిగిన లోక్‌సభ మొదటి జనరల్ ఎన్నికల్లో ఇండిపెండెంట్ అభ్యర్థిగా పోటీ చేసి కాంగ్రెస్ మహానాయకుడు పి.ఎల్.ఎన్.రాజును ఓడించి సంచలనం సృష్టించాడు. అనంతరం కాంగ్రెస్ లో చేరి 2వ, 3వ, 5వ, 6వ, 7వ లోక్‌సభలకు ఎన్నికయ్యాడు. పార్లమెంటు సభ్యులతో ఆనాడు జరిగిన క్రికెట్ పోటీల్లో అసమాన క్రీడా ప్రతిభను ప్రదర్శించి అప్పటి ప్రధాని జవహర్ లాల్ నెహ్రూ దృష్టిని ఆకర్షించాడు.

జిల్లా వ్యవసాయకంగా, పారిశ్రామికంగా అభివృద్ధి చెందేందుకు ఎంతో కృషిచేసాడు. వంశధార ప్రాజెక్టుకు అప్పటి ముఖ్యమంత్రి సంజీవయ్య చేత శంకుస్థాపన చేయించాడు. ఆమదాలవలసలో సుగర్ ఫాక్టరీ, పారిశ్రామికవాడ, శ్రీకాకుళంలో పారిశ్రామికవాడ, పారిశ్రామిక శిక్షణా సంస్థల స్థాపనలో ఆయనకృషి మరువరానిది. రాష్ట్రంలో వెనుకబడిన జిల్లాగా శ్రీకాకుళాన్ని కేంద్ర ప్రభుత్వం గుర్తించడంలో కృషి చేసాడు. దీనివలన పరిశ్రమల స్థాపనకు, ఎన్నో రాయితీలు పొందటానికి ఈ జిల్లాకు అవకాశం కలిగింది. జిల్లాలో రాగోలు, చింతాడ, బారువలలో వ్యవసాయ పరిశోధనా సంస్థలు స్థాపనకు ప్రయత్నించి జిల్లా వ్యవసాయకంగా అభివృద్ధి చెందేందుకు తోడ్పడ్డాడు. జిల్లాలో అధిక సంఖ్యాకులైన కళింగులు అభివృద్ధి చెందిననాడు జిల్లా మొత్తం అభివృద్ధి చెందుతుందని భావించి వీరికి రిజర్వేషన్లు కేటగిరీలో చేర్చేందుకు తన వంతు కృషి చేసాడు. జిల్లా కాంగ్రెస్ కమిటీ అధ్యక్షునిగా పనిచేసి పార్టీ పటిష్ఠతకు తోడ్పడ్డాడు. కేంద్ర సహకార బ్యాంకును అధ్యక్షునిగా, సహకార చక్కెర కర్మాగారాల సమాఖ్య అధ్యక్షునిగా పనిచేసి సహకార రంగ అభివృద్ధికి పాటుపడ్డాడు. తన అద్యక్ష పదవీ బాధ్యతలు చేపట్టిన నాటికి క్లాస్ బ్యాంకుగా ఉన్న కేంద్ర సహకార బ్యాంకును ఎ. క్లాస్ బ్యాంకుగా అభివృద్ధి పరచాడు. 
## గుర్తింపు
శ్రీకాకుళం జిల్లాలో వంశధార నదిపై నిర్మించిన సాగునీటి ప్రాజెక్టుకు "బొడ్డేపల్లి రాజగోపాలరావు ప్రాజెక్టు"గా నామకరణం చేశారు.
## మరణం
రాజగోపాలరావు 68 సంవత్సరాల వయసులో ఫిబ్రవరి 22, 1992 సంవత్సరం విశాఖపట్నంలో పరమపదించారు.
## మూలాలు

వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:1992 మరణాలు
వర్గం:1923 జననాలు
అనంత వెంకట రామిరెడ్డి

**అనంత వెంకటరామిరెడ్డి** (జ 1 ఆగష్టు, 1956) రాజకీయ నాయకుడు, పార్లమెంటు సభ్యుడు. అనంతపురం నియోజకవర్గం నుండి భారత జాతీయ కాంగ్రెసు అభ్యర్థిగా 11వ, 12వ, 13వ లోక్‌సభలకు ఎన్నికయ్యారు.2019 నుండి 2024 అనంతపురము అర్బన్ అసెంబ్లీ నియోజకవర్గం సభ్యుడు గా ysrcp తరపున ఎన్నికయ్యాడు  
## నేపథ్యము
*జననం: 1 ఆగస్టు. 1956.
*తల్లిదండ్రులు: ఎ.వెంకటసుబ్బమ్మ, అనంత వెంకటరెడ్డి
*జన్మస్థలము: తాడిపత్రి గ్రామం, అనంతపురం జిల్లా.
*విద్య: శ్రీ వేంకటేశ్వర విశ్వ విద్యాలయంలోను, కృష్ణ దేవ రాయ విశ్వవిద్యాలయంలోను ఎం.ఎ., బి.ఎల్. చదివారు.
*వ్యవసాయ కుటుంబంలో జన్మించిన వీరు కొంత కాలం న్యాయవాదిగా పనిచేశారు.

## రాజకీయ ప్రస్థానం
1987- 96 మధ్య కాలంలో అనంతపురం జిల్లా కాంగ్రెస్ కమిటీ జనరల్ సెక్రెటరీగా వుండి 1996 వ సంవత్సరంలో 11వ లోకసభకు పోటీ చేసి ఎన్నికయ్యారు. 1998 వ సంవత్సరంలో తిరిగి లోక్ సభకు ఎన్నికైనారు. 2004 లో జరిగిన లోక్ సభకు జరిగిన ఎన్నికలలో తిరిగి పోటీ చేసి 3వ సారికూడ ఎన్నికైనారు. 2009 ఎన్నికలలో పోటీ చేసి తిరిగి నాల్గవ సారి కూడా గెలిచి 15వ లోకసభకు ప్రాతినిథ్యం వహించారు.

## మూలాలు
https://web.archive.org/web/20130201155326/http://164.100.47.132/LssNew/Members/Biography.aspx?mpsno=3767

## బయటి లింకులు
* Official biographical sketch in Parliament of India website

వర్గం:1956 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:అనంతపురం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (2019)
మిర్యాలగూడ లోక్‌సభ నియోజకవర్గం

మిర్యాలగూడ, 2009 వరకు నల్లగొండ జిల్లా, తెలంగాణ లోని ఒక లోక్‌సభ నియోజకవర్గం. జిల్లాలోని మరొక నియోజకవర్గం నల్లగొండ. 2009లో జరిగిన పునర్వ్యవస్థీకరణలో ఈ స్థానం నల్గొండ లోక్‌సభ నియోజకవర్గంలో కలిసింది.

## ఎన్నికైన పార్లమెంటు సభ్యులు
 లోక్‌సభసంవత్సరంపదవీకాలంసభ్యుని పేరుఎన్నికైన పార్టీ
మూడవ19621962-67లక్ష్మీదాస్భారతీయ కమ్యూనిస్టు పార్టీ
నాలుగవ19671967-71జి.ఎస్.రెడ్డిభారత జాతీయ కాంగ్రెసు
ఐదవ19711971-77భీమిరెడ్డి నరసింహారెడ్డిభారతీయ కమ్యూనిస్టు పార్టీ
ఆరవ19771977-80జి.ఎస్.రెడ్డిభారత జాతీయ కాంగ్రెసు
ఏడవ19801980-84జి.ఎస్.రెడ్డిభారత జాతీయ కాంగ్రెసు
ఎనిమిదవ19841984-89భీమిరెడ్డి నరసింహారెడ్డిభారతీయ కమ్యూనిస్టు పార్టీ
తొమ్మిదవ19891989-91బద్దం నరసింహారెడ్డిభారత జాతీయ కాంగ్రెసు
పదవ19911991-96భీమిరెడ్డి నరసింహారెడ్డిభారతీయ కమ్యూనిస్టు పార్టీ
పదకొండవ19961996-98బద్దం నరసింహారెడ్డిభారత జాతీయ కాంగ్రెసు
పన్నెండవ19981998-99బద్దం నరసింహారెడ్డిభారత జాతీయ కాంగ్రెసు
పదమూడవ19991999-04సూదిని జైపాల్ రెడ్డిభారత జాతీయ కాంగ్రెసు
పద్నాలుగవ20042004-09సూదిని జైపాల్ రెడ్డిభారత జాతీయ కాంగ్రెసు


## మూలాలు

## వెలుపలి లంకెలు

వర్గం:తెలంగాణలో రద్దుచేసిన లోక్‌సభ నియోజక వర్గాలు
సూదిని జైపాల్ రెడ్డి

**సూదిని జైపాల్ రెడ్డి** (1942 జనవరి 16 - 2019 జూలై 28) రాజకీయ నాయకుడు, పార్లమెంటు సభ్యుడు. ఇతను పెట్రోలియం, సహజవాయువు మంత్రిగా పదవిని నిర్వహించాడు.

## జీవిత విశేషాలు
జైపాల్ రెడ్డి, ఉమ్మడి మహబూబ్‌నగర్ జిల్లా లోని మాడుగులలో 1942, జనవరి 16న జన్మించాడు. 18 నెలల వయసులో పోలియో వ్యాధి కారణంగా వైకల్యానికి గురయ్యాడు. జైపాల్ రెడ్డి ఉస్మానియా విశ్వవిద్యాలయం నుండి ఎమ్.ఎ. పట్టా పొందాడు.

## రాజకీయ జీవితం
ఇతను కల్వకుర్తి శాసనసభ నియోజకవర్గం నుండి 1969, 1984 మధ్య నాలుగు సార్లు ఆంధ్రప్రదేశ్ శాసన సభకు ఎన్నికయ్యాడు. ముందుగా కాంగ్రెసు పార్టీ సభ్యునిగా ఉన్నా, అత్యవసర పరిస్థితిని వ్యతిరేకిస్తూ 1977లో జనతా పార్టీలో చేరాడు. ఆ పార్టీలో 1985 నుండి 1988 వరకు జనరల్ సెక్రటరీగా వ్యవహరించాడు. ఇతను మొదటిసారిగా 1984లో భారత పార్లమెంటుకు  మహబూబ్‌నగర్ లోక్‌సభ నియోజకవర్గం నుండి ఎన్నికయ్యాడు. తరువాత భారత పార్లమెంటుకు మిర్యాలగూడ లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా 1999, 2004లలో రెండు సార్లు ఎన్నికయ్యాడు. 1990, 1996 లలో రెండు సార్లు రాజ్యసభకు ఎన్నికయ్యాడు. 1991-1992 లో రాజ్యసభలో ప్రతిపక్ష నాయకుడిగా ఉన్నాడు. రెండు సార్లు సమాచార, ప్రసార శాఖా మంత్రిగా పనిచేశాడు. జైపాల్ రెడ్డి చట్ట సభలలో చేసిన చర్చలు అత్యంత కీలకమైనవి. ఇతను1998లో అత్యుత్తమ పార్లమెంటేరియన్ గా ఎన్నుకోబడ్డాడు.

## మరణం
జైపాల్ రెడ్డి హైదరాబాదు గచ్చిబౌలిలోని ఏషియన్ ఇన్సిట్యూట్ ఆఫ్ గ్యాస్ట్రోఎంట్రాలజీలో చికిత్స పొందుతూ 2019, జూలై 28 తెల్లవారుజామున గం. 1.28 ని.లకు మరణించారు.

## మూలాలు

## బయటి లింకులు

*Official biographical sketch in Parliament of India website
*An interview
*Homecoming after 24 yrs for veteran spokesman - Editorial
*Small column titled ''Harsh Reality''

వర్గం:1942 జననాలు
వర్గం:8వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:వికలాంగులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:రంగారెడ్డి జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
వర్గం:రంగారెడ్డి జిల్లా రాజకీయ నాయకులు
వర్గం:మహబూబ్ నగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:2019 మరణాలు
వర్గం:12వ లోక్‌సభ సభ్యులు
వర్గం:ఉత్తమ పార్లమెంటేరియన్ అవార్డు గ్రహీతలు
సలాహుద్దీన్ అయ్యూబీ

**సలాహుద్దీన్ యూసుఫ్ ఇబ్న్ అయ్యూబి** (ఆంగ్లం : **Ṣalāḥ ad-Dīn Yūsuf ibn Ayyūb**) (అరబ్బీ صلاح الدين يوسف ابن أيوب ), కుర్ద్ జాతీయుడు, ఈజిప్టు, సిరియా లలో తన అయ్యూబీ సామ్రాజ్యం స్థాపించాడు. ఈజిప్టు, సిరియా, ఇరాక్, హిజాజ్, యెమన్ లను పరిపాలించాడు. క్రైస్తవులు జరిపిన మతయుద్ధాలు (క్రుసేడులను) వీరోచితంగా త్రిప్పికొట్టి, జెరూసలేంను తిరిగి ముస్లింల స్వాధీనంలో తీసుకు వచ్చిన ధీరుడు.

ఇతను ఇరాక్ లోని తిక్రిత్ కోటలో, హి.శ. 532 (సా.శ. 1137-38) లో జన్మించాడు. హి.శ. 589 (సా.శ. 1193 లో డెమాస్కస్లో మరణించాడు.

## ఇవీ చూడండి
* ఇస్లామీయ స్వర్ణయుగం

## పీఠికలు

## మూలాలు
* Bahā' al-Dīn Ibn Shaddād (trans. Richards, D.S.) (2002). *The Rare and Excellent History of Saladin*. Ashgate. ISBN 978-0-7546-3381-6
* Bowman, Alan K. (1986). *Egypt After the Pharaohs*.
* Gabrieli, Francesco (trans. Costello, E.J.) (1984). *Arab Historians of the Crusades*. Routledge & Kegan Paul. ISBN 978-0-7102-0235-2
* Gibb, H. A. R. (1973). *The Life of Saladin: From the Works of Imad ad-Din and Baha ad-Din*. Clarendon Press. ISBN 978-0-86356-928-9
* Gillingham, John (1999). "Richard I", *Yale English Monarchs*, Yale University Press.
* Shahnaz Husain (1998) *Muslim heroes of the Crusades* ISBN 1-897940-71-8

## బయటి లింకులు
* Saladin
* Richard and Saladin: Warriors of the Third Crusade
* De expugnatione terrae sanctae per Saladinum A European account of Saladin's conquests of the Crusader states. 

వర్గం:1130 జననాలు
వర్గం:1193 మరణాలు
వర్గం:అయ్యూబీ సామ్రాజ్యం
వర్గం:ఇస్లామీయ స్వర్ణయుగం
వర్గం:ముస్లిం ప్రముఖులు
వర్గం:క్రూసేడులు
వర్గం:కుర్ద్ ప్రజలు
శుకుడు

**శుక బ్రహ్మ
** వేద వ్యాసుని కుమారుడు. ఈ మహర్షి తన జీవితమంతయు సంచారియై ప్రతి గృహమునందు ఆవు పాలు పితికినంత సమయము మాత్రమే గడుపుచుండెడివాడు. కాని పరీక్షిత్తు మహారాజు అంత్యకాలమునందు అతని ఇంటిలో ఏడు దినములు గడిపి అతనికి శ్రీ మద్భాగవతము మొదలగు పురాణములు వినిపించాడు.

వ్యాస మహర్షి శివుని గురించి తపస్సు చేసి పరమశివుడు ప్రత్యక్షంకాగా సుపుత్రుని ప్రసాదించమని ప్రార్థించగా నీకు సుపుత్రుడు జన్మించగలడని పరమేశ్వరుడు పలికి అదృశ్యుడయ్యాడు.
ఒకనాడు వ్యాసుడు అరణి మథించుచుండగా ఘృతాచి కనుపించింది. ఆమెను చూడగానే వ్యాసుడు కామవశుడై వీర్యస్థలనం చేసికొన్నాడు. ఘృతాచి తన్ను బుషి శపించునేమోయని
చిలుక రూపం దాల్చి పొంచి యున్నది. అంత వ్యాస మహర్షి వీర్యం నుండి శుక బ్రహ్మ జన్మించాడు. పార్వతీ సహితుడై పరమశివుడు వచ్చి ఈ బాలునకు ఉపనయనం చేశాడు దేవేంద్రుడు కమండలం
యిచ్చాడు. దేవతలు దివ్యవస్త్రం ప్రసాదించారు. తండ్రి అనుమతి తీసికొని శుక బ్రహ్మ బృహస్పతిని గురువు చేసికొని ధర్మశాస్త్రము, రాజనీతి నేర్చుకొన్నాడు. విద్య పూర్తి అయిన పిమ్మట
శుకుడు తన తండ్రి యగు వ్యాసుని ఆశ్రమమునకు తిరిగి వచ్చాడు. వచ్చిన శుకుని కౌగలించుకుని గౌరవించాడు. మునిబాలకులతో శుక బ్రహ్మ ఆట పాటలతో కాలం వెల్లబుచ్చుతున్నాడు.
అది గ్రహించి తండ్రి కుమారుని దగ్గరకు పిలిచి నాయనా నీవు జనకుని వద్దకు వెళ్ళి మోక్షమార్గం తెలిసికొని రమ్మని పంపాడు.

శుక బ్రహ్మ తిన్నగా మిథిలానగరం చేరి తన రాకను జనకునకు తెలియజేయండని ద్వారపాలకులను లోపలికి పంపాడు. వార్త తెలియగనే సపరివారంగా ఎదురేగి జనకరాజు శుకుని లోనికి ఆహ్వానించాడు.
కాంచన సింహాసనం చూపాడు. కుసుమములచే అతని పూజించాడు. శుకుని రాకకు కారణం అడుగగా, శుకుడు జనక మహారాజ మా తండ్రి గారి ఆదేశానుసారం మీ వద్ద మోక్షమార్గం
తెలిసికొనగొరి వచ్చాను అని మౌనం వహించాడు. జనకుడు శుకునకు అనేక విషయాలు తెలియజేశాడు. అంత శుకుడు పరమశాంతుడై జనకుని వద్ద సెలవు తీసికొని తిన్నగా తండ్రి గారి వద్దకు వచ్చాడు.
శుకుడు వ్యాసుని వద్దనే వుండి కాలక్షేపం చేస్తున్నాడు.

శుక బ్రహ్మ కు వ్యాసమహర్షి సృష్టి రహస్యములను తెలిపాడు. ఎన్నో పరమ రహస్య విషయాలు తెలియజేశాడు. అంత శుకుడు అవధూతయై తండ్రి ఆజ్ఞగొని ఎచ్చలను ఉండక భూభాగమంత సంచరించసాగాడు.ఆ సంచారంలో అతడు పరీక్షన్నరేంద్రుని వద్దకు రాగా ఆ రాజు శుకుని పూజించి ఏడు దినములలో ముక్తి లభించునట్లు చేయని అర్ధించాడు.అంత శుక బ్రహ్మ తండ్రి గారిచే వ్రాయబడిన భాగవత కథను ఏడు రోజులు వినిపించి ఈ రాజును మోక్షమార్గుని చేశాడు.భాగవత కథా శ్రవణంలో పరీక్షిత్తు ముక్తినందాడు.శుక బ్రహ్మ సంచారం పూర్తిచేసికొని తిరిగి తండ్రి గారి ఆశ్రమమునకు చేరి
ఆయన వద్దనే సుమంత మొదలైన వ్యాస శిష్యులతో గూడి వేదాధ్యయనం చేయసాగాడు.

ఇట్లుండ ఒకనాడు నారద మహర్షి వ్యాసాశ్రమమునకు రాగా శుక బ్రహ్మ ఆ నారద మహర్షికి సుఖాసనం చూపి మహర్షి ఈ లోకమున పుట్టిన వానికి హితమేదియో తెలియజేమండని అడిగాడు. నారదుడు వివరించి చెప్పగా శుకుడు యోగియైనాడు. శుక బ్రహ్మ ని చూచి అప్సరలు సిగ్గువిడిచి వలువలు విడిచి నగ్నంగా ఉండిపోయేవారు. అందుకు శుకుని యోగి ధర్మమే కారణము. కాని వ్యాసమహర్షిని చూచి వారు వలువలు ధరించేవారు. శుకుడు ఆసక్తత గలవాడనియూ తాను సక్తత గలవాడని వ్యాసుడు కుమారుని గొప్పదనమునకు ఆనందించే వాడు. పుత్రుడు మహాన్నతకు సంతోషపడేవాడు. శుకుని పోలిన తత్త్వజ్ఞుడు యోగీశ్వరుడు మూడు లోకాల లోన లేడు. ఇది త్రికాలబాధ్యమానమైన సత్యం. పరమశివుని వరప్రసాదంతో జన్మించిన శుకుడు పరమచయోగీశ్వరుడు.
శుక బ్రహ్మ రూప సౌందర్యానికి ముగ్ధురాలై రంభ తనను అనుభవించి తృప్తిపరచమంది. శుకుడు తుచ్ఛ సుఖములు ఆశించనని ఆమెను నిరాకరించాడు. ఈ విషయం శుకరంభా సంవాద రూపమున
లోకమందు ప్రసిద్ధి చెందింది.

వర్గం:ప్రాచీన ఋషులు
వర్గం:హిందూ ఋషులు
గుడ్లవారిపల్లి

**గుడ్లవారిపల్లి **, తిరుపతి జిల్లా, పెనగలూరు మండలానికి చెందిన రెవెన్యూయేతర గ్రామం .

## మూలాలు
సలాబత్ జంగ్

**అసఫ్‌ ఉద్దౌలా మీర్ అలీ సలాబత్ జంగ్** (జ: 1718 - మ: సెప్టెంబరు 16, 1763) హైదరాబాదు నిజాం పాలకుడు.
1751 సంవత్సరంలో ముజఫర్ జంగ్ హత్య తరువాత ఫ్రెంచి సేనాని బుస్సీ, నాసర్ జంగ్ తమ్ముడైన **సలాబత్ జంగ్** ను దక్కను సుబేదారుగా ప్రకటించాడు.
సలాబత్ జంగ్ దివానైన సయ్యద్ లస్కర్ ఖాన్ దక్కను నుండి ఫ్రెంచి సేనలను తరిమివేయడానికి కుట్రపన్నాడని పసిగట్టిన బుస్సీ 1754లో ఉత్తర సర్కారులు లోని చికాకోలు సర్కారు, ఏలూరు సర్కారు, రాజమండ్రి సర్కారు, కొండపల్లి సర్కారు లను సొంత జాగీరుగా సలాబత్ జంగ్ చేత వ్రాయించుకున్నాడు.

సారవంతమైన ఉత్తర సర్కారులు ఫ్రెంచి వారి ఆధీనంలోకి పోవటం వలన హైదరాబాదు రాజ్య ఆర్థిక పరిస్థితి విచ్ఛిన్నమైనది. మూడవ కర్ణాటక యుద్ధంలో ఆంగ్లేయులు ఫ్రెంచి వారిని ఓడించి మచిలీపట్నం స్వాధీనం చేసుకున్నారు. 1759 మే 14 తేదీన సలాబత్ జంగ్ ఆంగ్లేయులతో సంధి చేసుకొని గుంటూరు తప్ప ఉత్తర సర్కారులు అన్నింటిని ఆంగ్లేయుల పరం చేశాడు.

1761లో మొదటి అసఫ్ జా నాలుగవ కుమారుడైన నిజాం ఆలీ ఖాన్ రెండవ అసఫ్‌ఝా బిరుదుతో నిజాం అయ్యాడు. ఇతని కాలం నుండే అసఫ్ జాహీ వంశీయులు నిజాం ప్రభువులుగా ప్రసిద్ధిచెందారు.

వర్గం:1718 జననాలు
వర్గం:1763 మరణాలు
వర్గం:అసఫ్ జాహీ రాజులు
వర్గం:నిజాం వంశపాలకులు
వాసిరెడ్డి శ్రీకృష్ణ

**డాక్టర్ వి.ఎస్.కృష్ణ** గా పేరుపొందిన **వాసిరెడ్డి శ్రీకృష్ణ** (అక్టోబరు 8, 1902 - ఫిబ్రవరి 16, 1961) ఆర్థిక శాస్త్రవేత్త, విద్యావేత్త ఆంధ్రా విశ్వవిద్యాలయ సంచాలకులు.

## జననం, విద్య
వాసిరెడ్డి శ్రీకృష్ణ గుంటూరు జిల్లా, తెనాలి తాలూకా పెదపాలెం గ్రామంలో శ్రీరాములు, వీరమ్మ దంపతులకు 1902 అక్టోబరు 8 

తేదీన జన్మించారు. ఉన్నత విద్యాభ్యాసం కోసం లండన్ వెళ్ళి, ఆక్స్ ఫర్డ్ విశ్వవిద్యాలయంలో అర్థశాస్త్రం ప్రత్యేక విషయంగా బి.ఎ. పట్టభద్రులయ్యారు. అక్కడ సర్వేపల్లి రాధాకృష్ణ, ఆచార్య ఎన్.జి,రంగా గారు వీరి సహధ్యాయులు.

## విద్యారంగ సేవ
1927 భారతదేశం తిరిగివచ్చి ఇంపీరియల్ బ్యాంకులో కొంతకాలం పనిచేశారు. అప్పటి మద్రాసు ముఖ్యమంత్రి కుమారస్వామిరాజా కు కార్యదర్శిగా పనిచేశారు. 1932లో తనకు ఇష్టమైన విద్యారంగంలో పనిచేయాలని సంకల్పించి, ఆంధ్ర విశ్వకళాపరిషత్ లో అర్థశాస్త్ర ఉపన్యాసకులుగా ప్రవేశించారు. బంగారం ప్రమాణాన్ని గురించి పరిశోధనలు చేసి, వియన్నా వెళ్ళి, అక్కడ రెండేళ్ళు పరిశోధన విద్యార్థిగా పనిచేసి, వియన్నా విశ్వవిద్యాలయం నుంచి డాక్టరేట్ పట్టా పొందారు. తిరిగి వచ్చి, ఆంధ్ర విశ్వవిద్యాలయంలో వార్డెనుగా, రిజిస్ట్రారుగా పనిచేసి, 1942లో కొత్తగా ఏర్పాటుచేసిన అర్థశాస్త్ర పీఠానికి అధ్యక్షులుగా నియమితులై, విశ్వవిద్యాలయ కళాశాల ప్రిన్సిపల్ అయ్యారు. 
[thumb|331x331px|ఆక్స్ ఫర్డ్ విశ్వవిద్యాలయంలో తెలుగువారు - '''1926,''' కూర్చ్చున్నవారు ఎడమ నుండి: [సర్వేపల్లి రాధాకృష్ణన్|సర్వేపల్లి రాధాకృష్ణ,కె,వి గోపాలస్వామి, శ్రీమతి భారతీదేవి రంగా, లింగం వీరభద్రయ్య చౌదరి, మురారి

నిలుచున్నవారు ఎడమనుండి: ఒ.పుల్లారెడ్డి, వాసిరెడ్డి శ్రీకృష్ణ, ఎన్. జి.రంగా, వి.వి.చౌదరి]]

### ఆంధ్ర విశ్వ విద్యాలయ ఉపాధ్యక్షులు
1949లో ఆంధ్ర విశ్వ కళాపరిషత్ సెనేట్ కృష్ణను విశ్వవిద్యాలయ మూడోవ ఉపాధ్యక్షులుగా ఎన్నుకున్నారు. వీరు ఆ పదవిలో 11 సంవత్సరాలు ఉండి విశ్వవిద్యాలయ అభివృద్ధికి నిర్విరామ కృషి చేశారు. ఇంజనీరింగు, సముద్రశాస్త్ర, గనుల, ధాతు విజ్ఞాన శాస్త్రాలలో నూతన కోర్సులు ప్రవేశపెట్టారు. పరమాణు విజ్ఞాన శాఖకు రూపురేఖలు దిద్దారు. 

వీరు 1957లో ఇంటర్ యూనివర్సిటీ బోర్డ్ ఆఫ్ ఇండియాకు అధ్యక్షులయ్యారు. అర్థ శాస్త్రవేత్తగా వీరు అంతర్జాతీయ వాణిజ్యం, బ్రిటన్ ఉడ్స్ ఒడంబడిక, ఆ తర్వాత ఏర్పాటు చేయబడిన ద్రవ్యనిధి మొదలగు విషయాలలో ప్రామాణికులు. 

వీరు రచించిన "బ్రిటన్ ఉడ్స్ అండ్ ఆఫ్టర్" అనే గ్రంథం ఇండియన్ కౌన్సిల్ ఆఫ్ వరల్డ్ ఎఫైర్స్ సంస్థచే ప్రకటించబడింది.

## మరణం
వాసిరెడ్డి శ్రీకృష్ణ గారు1961లో యూనివర్సిటీ గ్రాంట్స్ కమిషన్ (యు.జి.సి.) ఛైర్మన్ గా నియమితులై అనతికాలంలోనే ఆ పదవి నిర్వహిస్తూ 1961 సంవత్సరం ఫిబ్రవరి 16 తేదీన పరమపదించారు.

విశ్వవిద్యాలయ గ్రంథాలయానికి తన గ్రంథసంచయాన్ని బహూకరించి పెంపొందించారు. ఆ గ్రంథాలయాన్ని ఇతని స్మారకంగా "**వి.ఎస్.కృష్ణ గ్రంథాలయము"**గా చేయడం జరిగింది. 

1968 లో వీరి సేవలకు గుర్తింపుగా ' **డాక్టర్ వి.యస్. కృష్ణ ప్రభుత్వ డిగ్రి కళాశాల** ' విశాఖపట్నంలో స్థాపించారు.

## మూలాలు

*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## బయటి లింకులు
*డా.వి.ఎస్.కృష్ణ, ఆయన సతీమణి చిత్రము (1950వ దశకము)

వర్గం:1902 జననాలు
వర్గం:1961 మరణాలు
వర్గం:ఆంధ్ర విశ్వవిద్యాలయం ఉప కులపతులు
వర్గం:గుంటూరు జిల్లా శాస్త్రవేత్తలు
వర్గం:ఆర్థిక శాస్త్రవేత్తలు
వర్గం:విద్యావేత్తలు
1757

**1757** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 2 &#x2013; ఏడు సంవత్సరాల యుద్ధం : రాబర్ట్ క్లైవ్ ఆధ్వర్యంలో బ్రిటిష్ సైన్యం భారతదేశంలో కలకత్తాను స్వాధీనం చేసుకుంది.
* జనవరి 24: బొబ్బిలి యుద్ధం జరిగింది.
* ఫిబ్రవరి 5: బెంగాల్ నవాబ్, సిరాజ్ ఉద్-దౌలా, కలకత్తాను బ్రిటిష్ వారి నుండి తిరిగి తీసుకునే ప్రయత్నానికి నాయకత్వం వహించాడు . కేవలం 1,900 మంది సైనికులు, నావికులు, కానీ ఉన్నతమైన ఫిరంగి శక్తితో, జనరల్ రాబర్ట్ క్లైవ్ నవాబుకు చెందిన చాలా పెద్ద శక్తిని ఓడించాడు. బ్రిటిష్ వారు 194 మంది మరణించారు, కాని బెంగాలీలు 1,300 మందిని కోల్పోయారు. 
* ఫిబ్రవరి 9: బెంగాలు నవాబు, జనరల్ క్లైవ్ అలీనగర్ ఒప్పందంపై సంతకం చేశారు. బెంగాల్ బ్రిటిష్ ఈస్ట్ ఇండియా కంపెనీకి జరిగిన నష్టానికి పరిహారం చెల్లించి, భారతదేశంపై బ్రిటిష్ నియంత్రణను అంగీకరిస్తామని నవాబు అంగీకరించాడు. 
* మార్చి 23: బ్రిటిష్ ఈస్ట్ ఇండియా కంపెనీ చందానాగూర్ మీద నియంత్రణ సాధించి ఫ్రెంచి భారతీయ నిర్వాహకులను తరిమేసింది. 
* జూన్ 23: ప్లాసీ యుద్ధం : రాబర్ట్ క్లైవ్ ఆధ్వర్యంలో బ్రిటిష్ ఈస్ట్ ఇండియా కంపెనీ 3,000 మంది సైనికులతో సిరాజ్ ఉద్-దౌలా ఆధ్వర్యంలో ఉన్న 50,000 మంది బలమైన భారతీయ సైన్యాన్ని ద్రోహం ద్వారా మీర్ జాఫర్ సహాయంతో ప్లాస్సీలో ఓడించి, భారతదేశంలో మొదటి విజయాన్ని సాధించారు.
* ఆగస్టు 11: ఢిల్లీ యుద్ధంలో, మరాఠా సామ్రాజ్యం నాయకుడు రఘునాథరావు, నజీబ్ ఉద్-దౌలా నుండి ఢిల్లీని చేజిక్కించుకున్నాడు, అతను ఎర్రకోటలో ఆశ్రయం కోసం పారిపోయాడు. 
* సెప్టెంబర్ 6 &#x2013; జనరల్ మల్హర్ రావు హోల్కర్ మధ్యవర్తిత్వంతో రఘునాథరావు నజీబ్ ఉద్-దౌలాకు ప్రాణదానం చేసాడు. నజీబ్‌కు, అతని కుటుంబానికి వారి ఆస్తితో పాటు కోటను విడిచి వెళ్ళడానికి అనుమతి ఇచ్చాడు. అలంగీర్ IIను మొఘల్ సింహాసనానికి నామమాత్రపు పాలకుడిగా పునరుద్ధరించాడు. 
* అక్టోబర్ 24: 1757 హజ్ కారవాన్ దాడి : బెని సఖర్ తెగకు చెందిన బెడౌయిన్ యోధుల నేతృత్వంలో హజ్, మక్కా తీర్థయాత్ర తరువాత డమాస్కస్‌కు తిరిగి వెళ్తున్న వేలాది మంది ముస్లిం ప్రయాణికుల కారవాన్‌పై భారీ దాడి చేశారు. 20,000 మంది ప్రాణాలు కోల్పోయారు. ప్రాణాలు దక్కించుకున్నవారు ఆ తరువాత దాహంతో ఆకలితో ఎడారిలో మరణించారు.  
* అక్టోబర్ 31 &#x2013; ముస్లిం యాత్రికుల ఊచకోత వార్త డమాస్కస్ చేరుకుంది. తీర్థయాత్రికులను రక్షించే బాధ్యత వహించిన అధికారుల తలలు తీసేసారు. 

## జననాలు

* ఆగస్టు 9 &#x2013; థామస్ టెల్ఫోర్డ్, బ్రిటిష్ ఇంజనీర్, ఆర్కిటెక్ట్ (మ .1834 )

## మరణాలు

* మార్చి 1: ఎడ్వర్డ్ మూర్, ఆంగ్ల రచయిత (జ .1712 )
* జూలై 2: అవిభక్త భారతదేశంలో బెంగాల్ చివరి స్వతంత్ర పాలకుడు సిరాజ్ ఉద్-దౌలా (జ .1733)
* అక్టోబర్ 30: ఉస్మాన్ III, ఒట్టోమన్ సుల్తాన్ (జ .1699 ) 

## పురస్కారాలు

## మూలాలు


*
బాలాజీ వికలాంగుల శస్త్రచికిత్స పరిశోధన, పునరావాస కేంద్రం

thumb|తిరుమల తిరుపతి దేవస్థానం
**బాలాజీ వికలాంగుల శస్త్రచికిత్స పరిశోధనా, పునరావాస కేంద్రం** తిరుమల తిరుపతి దేవస్థానం చేత నడుపబడుతున్న సేవా సంస్థ.

ఇది 1985 సంవత్సరం తిరుపతిలో స్థాపించబడింది. ఈ సంస్థ ఆర్థోపెడిక్స్ (శల్యవైద్యం) రంగంలో అనేక విధాలుగా జన్మతా కలిగిన లోపాలు, సెరిబ్రల్ పాల్సీ రోగులు, పోలియో వ్యాధిగ్రస్థులకు విలువైన చికిత్సలనందిస్తూ, నిరుపేదల సేవలో అంకితభావంతో సేవచేస్తున్నది. ఈ కేంద్రంలో 250 పడకల సామర్ధ్యంతో, నాలుగు ఆపరేషన్ థియేటర్లతో ఎయిర్ కండిషన్ తో కూడిన ఆసుపత్రి ఉంది.

## చరిత్ర
బాలాజీ వికలాంగుల శస్త్రచికిత్స పరిశోధన , పునరావాస కేంద్రం1994 లో  BIRRD ట్రస్ట్‌గా మార్చబడింది. తిరుమల తిరుపతి దేవస్థానం ప్రజల నుంచి వచ్చే  విరాళాలకు సమానంగా సరిపోయే గ్రాంట్‌ను ఈ సంస్థకు అందచేస్తుంది . BIRRD కు  దాతల నుంచి  విరాళాలకు  భారత ఆదాయపు పన్ను చట్టం క్రింద 100% మినహాయింపు ప్రతిపాదన వీరి  పరిశీలనలో ఉంది.  BIRRD ఆంధ్రప్రదేశ్‌లో పోలియో బాధిత పిల్లలకు సంబంధించిన  విషయ డేటాను స్వచ్ఛంద సంస్థల సహకారంతో సేకరిస్తున్నారు, ఈ డేటా పరిశీలన తరువాత జిల్లా స్థాయిలో రోగులను పరీక్షిస్తారు, ఇప్పటికే మూడు జిల్లాలను ఈ పథకం అమలు చేస్తున్నారు.  తిరుమల తిరుపతి దేవస్థానము వారు BIRRD ఆసుపత్రికకు రోగులను దృష్టి లో ఉంచుకొని అదనపు ఆపరేషన్ థియేటర్లను కట్టాలని నిర్ణయించుకొన్నది. ప్రస్తుతము దక్షిణాది  ప్రజలే  గాక ఉత్తరాది  నుంచి వచ్చే రోగులు కూడా ఎక్కువగా  వస్తున్నారు.  

## మూలాలు

వర్గం:సంస్థలు
వర్గం:1985 స్థాపితాలు
కొర్రపాటి పట్టాభిరామయ్య

**కొరపాటి పట్టాభిరామయ్య**, తూర్పు గోదావరి జిల్లాకు చెందిన కమ్యూనిస్టు నాయకుడు. ఆంధ్ర ప్రదేశ్ మాజీ శాసనసభా సభ్యుడు. 70వ దశకములో ప్రత్యేక తెలంగాణా రాష్ట్రం ప్రకటించాలని కోరుతూ తన 65 సంవత్సరాల వయసులో నిరాహారదీక్ష చేశారు. తెలుగు రాష్ర్టాల నుంచి ప్రత్యేక తెలంగాణ కోసం పోరాడిన మొదటి వ్యక్తి ఈయనే. పట్టాభి రామయ్యది  ఆంధ్రప్రదేశ్ లోని తూర్పు గోదావరి జిల్లా కపిలేశ్వరపురం.

## జీవిత విశేషాలు
పట్టాభి రామయ్య ఆంధ్ర రాష్ట్ర ఏర్పాటుకు ముందు మద్రాస్ రాష్ట్ర అసెంబ్లీలో రెండుసార్లు ‘కమ్యూనిస్ట్ పార్టీ’ కి ప్రాతినిధ్యం వహించాడు. 1954 లో పార్టీకి రాజీనామా చేసి సోషలిస్టు పార్టీ నిర్వహిస్తున్న నవశక్తి వార్తాపత్రికకు సంపాదకుడిగా పనిచేశాడు. ప్రత్యేక తెలంగాణ రాష్ట్రానికి మద్దతుగా ఉపవాసం ఉన్న ఏకైక ఆంధ్ర నాయకుడు ఆయన.

## ప్రత్యేక తెలంగాణ పోరాటం
తూర్పు గోదావరి జిల్లా ఎమ్మెల్యే అయిన  కొరపాటి పట్టాభి రామయ్య ప్రత్యేక తెలంగాణ రాష్ట్రం ఏర్పాటు చేయాలని కోరుతూ 1969 మార్చి 4న రాష్ట్ర అసెంబ్లీ ముందు నిరవధిక నిరాహార దీక్ష ప్రారంభించాడు. ఇదే సందర్భంలో సికింద్రాబాద్ నుంచి ప్రారంభమైన ఊరేగింపుకు సర్దార్ గౌతులచ్చన్న నాయకత్వం వహించి ఉద్యకారులకు బాసటగా నిలిచాడు.

ఆత్మహత్యాయత్నం కేసులో మార్చి 12 న పట్టాభిరామయ్యను అరెస్టు చేసి ఉస్మానియా ఆసుపత్రిలో చేర్చారు. 1939 మార్చి 16 న నిరాహార దీక్ష ఉపసంహరించుకోవలసి వచ్చింది.

తన నిరాహార దీక్ష ప్రారంభించే ముందు, ‘ఎందుకు తెలంగాణ రాష్ట్రం’ అనే బ్రోచర్‌ను ముద్రించి ప్రచురించాడు. దీనిలో అతను రాష్ట్రంలోని ఆంధ్ర నాయకుల పాలనను బ్రిటిషర్లు,  నిజాంల సామ్రాజ్యవాద పాలనతో పోల్చాడు. అతను ఆంధ్ర నాయకులను దుర్యోధనుని అనుచరులుగా పేర్కొన్నాడు. తెలంగాణ రాష్ట్రం ఏర్పడవలసిన అవసరాన్ని కూడా వివరించాడు.

## మూలాలు

వర్గం:తూర్పు గోదావరి జిల్లా వ్యక్తులు
వర్గం:తెలంగాణా విముక్తి పోరాట యోధులు
వర్గం:కమ్యూనిస్టు నాయకులు
పప్పల చలపతిరావు

**పప్పల చలపతిరావు** (జ: 1 జనవరి, 1946) భారత పార్లమెంటు సభ్యుడు. ఇతడు ఆంధ్ర ప్రదేశ్ లోని అనకాపల్లి లోక్‌సభ నియోజకవర్గం నుండి 14వ లోక్‌సభకు తెలుగుదేశం పార్టీ అభ్యర్థిగా ఎన్నికయ్యారు.అతను 1985 నుండి 1999 మధ్య ఎలమంచిలి నియోజకవర్గానికి ప్రాతినిధ్యం వహించాడు. అతను వరుసగా 4 సార్లు గెలిచాడు.

## జననం
అతను గతంలో విశాఖపట్నం జిల్లా (ప్రస్తుతం అనకాపల్లి జిల్లా) రాంబిల్లి మండలానికి చెందిన దిమిలిలో జన్మించాడు.

## రాజకీయ జీవితం
అతను 1985 నుండి 1999 మధ్య ఎలమంచిలి నియోజకవర్గానికి ప్రాతినిధ్యం వహించాడు.అతను 2004లో అనకాపల్లి పార్లమెంట్ నియోజకవర్గానికి ఎన్నికయ్యాడు

## బయటి లింకులు
* Official biographical sketch in Parliament of India website

వర్గం:1946 జననాలు
వర్గం:14వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:విశాఖపట్నం జిల్లా రాజకీయ నాయకులు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:తిరుమల తిరుపతి దేవస్థాన పాలక మండలి చైర్మన్‌లు
జి.వి.హర్షకుమార్

**జి.వి.హర్షకుమార్** (జ: 9 జూన్, 1959) భారత మాజీ పార్లమెంటు సభ్యుడు. ఇతడు 14వ లోక్‌సభకు ఆంధ్ర ప్రదేశ్ లోని అమలాపురం లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా ఎన్నికయ్యారు. ఆయన 2004, 2009 ఎన్నికల్లో కాంగ్రెస్ తరఫున పోటీ చేసి అమలాపురం ఎంపీగా గెలిచాడు. ఆంధ్రప్రదేశ్ పీసీసీ ప్రచార కమిటీ చైర్మన్‌గా ఆయన 2022 నవంబరు 23న నియమితులయ్యాడు.

## బయటి లింకులు

* Official biographical sketch in Parliament of India website

## మూలాలు


వర్గం:1959 జననాలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన లోక్‌సభ సభ్యులు
రామకృష్ణ మఠం

**రామకృష్ణ మఠం**, అనేది 19వ శతాబ్దానికి చెందిన బెంగాల్‌కు చెందిన ఆధ్యాత్మికవేత్త రామకృష్ణ పరమహంస పురుషుల కోసం ఏర్పాటు చేసిన సన్యాసాశ్రమం పేరు. దీనికి అనుబంధ సంస్థయైన **రామక్రిష్ణ మిషన్**, ఆయన ప్రియశిష్యుడైన స్వామీ వివేకానంద ఆయన తత్వాలను వ్యాప్తి చేయడానికి స్థాపించిన ఆధ్యాత్మిక సంస్థ. ఈ రెండు సంస్థల ప్రధాన కార్యాలయాలు పశ్చిమ బెంగాల్ లోని బేలూర్ మఠం దగ్గర ఉన్నాయి. రామకృష్ణ మిషన్ ను మే 1, 1897లో స్థాపించడం జరిగింది. ఇవి రెండూ న్యాయపరంగా, ఆర్థిక పరంగా రెండు ప్రత్యేక సంస్థలైనప్పటికీ, చాలా కార్యక్రమాలను కలిసే రూపొందిస్తాయి, కాబట్టి వీటిని జంట సంస్థలుగా పరిగణించవచ్చు. ఈ జంట సంస్థల ప్రధాన లక్ష్యం సర్వమత సామరస్యం, సామాజిక సమానత్వం, వెల్లివిరియడం. జాతి, వర్గ, కుల, మత, ప్రాంతీయ, లింగ భేదాలు లేకుండా మానవాళి సుఖశాంతులతో జీవించడం, మానవుని సర్వతోముఖాభివృద్ధి. రామకృష్ణ మఠానికి చెందిన సన్యాసులు, భక్తులు కలిసి ప్రధానంగా భారతదేశంలో అనేక సేవా కార్యక్రమాలు నిర్వహిస్తుంటారు. దీనికి భారతదేశంలో, విదేశాలలో 166 కార్యాలయ శాఖలున్నాయి.

## ప్రధాన లక్ష్యాలు
* ప్రతీ మానవునిలో దివ్యత్వాన్ని గురించి ప్రచారం చెయ్యడం
* అన్ని మతాల లక్ష్యం ఒకటే నని ప్రపంచానికి చాటడం
* పనిని దైవంగా భావించి నిర్వర్తించడం, మానవసేవయే మాధవ సేవయని తెలియజేయడం
* విద్య, వైద్య సేవల ద్వారా సామాన్యుల సమస్యలను తీర్చడం
* జ్ఞాన, భక్తి, కర్మ రాజయోగాలను పాటించడం ద్వారా పరిపూర్ణ వ్యక్తిత్వాన్ని తీర్చి దిద్దడం మొదలైనవి.

## సామాజిక సేవ
### వైద్య సేవలు
* క్షయ, కుష్టు వ్యాధి వంటి వాటికి ప్రత్యేక చికిత్సలు
* కంటికి, నరాలకు సంబంధించిన వ్యాధులకు వైద్యం
* మానసిక వ్యాధులకు ప్రత్యేక ట్రీట్‌మెంట్లు

### విద్యా సేవలు
హైదరాబాదు మఠంలో విద్యార్థులకు అత్యంత తక్కువ ఫీజులతో ఆంగ్లము నేర్పేందుకు అతిపెద్ద విద్యాలయము ఉంది. 
* దీనిలో పదవతరగతిలో అత్యంత కనిష్ఠ మార్కులతో పాసయిన విద్యార్థులకు మొదటి అవకాశం కల్పిస్తారు.
* మూడు విభాగాలలో శిక్షణ కల్పిస్తారు.

### ప్రచురణలు

## చిత్రాలు

## మూలాలు

## ఇవికూడా చూడండి
*రామకృష్ణ మఠము, హైదరాబాదు
*కల్పతరువు ఉత్సవం

## బయటి లింకులు

*రామకృష్ణ మఠం, హైదరాబాదు అధికారిక వెబ్‌సైటు 
*రామకృష్ణ మఠం, , రామకృష్ణ మిషన్ ప్రధాన కార్యాలయపు అధికారిక వెబ్‌సైటు
*Ramakrishan Mission Vidyapith, Deoghar Jharkhand
*Ramakrishna Mission Vidyapith, Purulia West Bengal
*Direct Disciples of Sri Ramakrishna
*Is the Ramakrishna Mission Hindu? Article by Dr. Koenraad Elst
*Photos of various Ashrams, Temples, and Charitable institutions of the Ramakrishna Mission in India
*Official website of Ramakrishna Mission Ceylon Branch - rkmceylon.org - rkm ceylon

వర్గం:హిందూమతం
వర్గం:హిందూ మఠములు
వర్గం:ఆధ్యాత్మిక సంస్థలు
మాగుంట శ్రీనివాసులురెడ్డి

**మాగుంట శ్రీనివాసులురెడ్డి** (జననం 1953 అక్టోబరు 15) భారత పార్లమెంటు సభ్యుడు. ఇతడు ఆంధ్ర ప్రదేశ్ లోని ఒంగోలు లోక్‌సభ నియోజకవర్గం నుండి 14వ లోక్‌సభకు భారత జాతీయ కాంగ్రెసు అభ్యర్థిగా ఎన్నికయ్యారు.

## రాజకీయ జీవితం
మాగుంట శ్రీనివాసులరెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1998, 2004, 2009 ఎన్నికల్లో ఒంగోలు ఎంపిగా కాంగ్రెస్‌ పార్టీ తరుపున గెలిచాడు. ఆయన 1999లో కాంగ్రెస్‌ పార్టీ అభ్యర్థిగా, 2014 ఎన్నికల సమయంలో ఆయన కాంగ్రెస్ పార్టీకి రాజీనామా చేసి తెలుగుధేశం పార్టీలో చేరి 2014లో ఒంగోలు ఎంపిగా పోటీ చేసి ఓటమి చెందాడు. ఆయన 2015లో ప్రకాశం జిల్లా స్థానిక సంస్థల తరుపున శాసనమండలి సభ్యునిగా తెలుగుదేశం పార్టీ నుంచి పోటీ చేసి ఎమ్మెల్సీగా ఎన్నికయ్యాడు.

మాగుంట శ్రీనువాసులు రెడ్డి 2019 మార్చి 16న తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో చేరాడు. ఆయన 2019 పార్లమెంట్ ఎన్నికల్లో ఒంగోలు లోక్ సభ స్థానం నుండి వైఎస్సార్‌ కాంగ్రెస్‌ పార్టీ అభ్యర్థిగా పోటీ చేసి ఎంపీగా గెలిచాడు. ఆయన 2024 ఫిబ్రవరి 28న వైఎస్సార్ కాంగ్రెస్ పార్టీకి రాజీనామా చేసి  మార్చి 16న తెలుగుదేశం పార్టీలో చేరాడు.  

మాగుంట శ్రీనివాసులురెడ్డి 2024లో జరిగిన లోక్‌సభ ఎన్నికలలో ఒంగోలు లోక్‌సభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వై.యస్.ఆర్. కాంగ్రెస్ పార్టీ అభ్యర్థి చెవిరెడ్డి భాస్కర్ రెడ్డిపై 50199 ఓట్ల తేడాతో లోక్‌సభ సభ్యుడిగా గెలిచాడు. ఆయన పార్లమెంట్ లో  గృహ, పట్టణ వ్యవహారాల పార్లమెంటరీ స్టాండింగ్‌ కమిటీ చైర్మన్‌గా 2024 సెప్టెంబర్ 27న నియమితుడయ్యాడు.

## బయటి లింకులు

* Official biographical sketch in Parliament of India website

## మూలాలు


వర్గం:1953 జననాలు
వర్గం:14వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:లోక్‌సభ సభ్యులు
వై.ఎస్.వివేకానందరెడ్డి

**వై.ఎస్.వివేకానందరెడ్డి** ( జ: 8 ఆగష్టు, 1950 - మ. మార్చి 15, 2019 ) భారత పార్లమెంటు సభ్యుడు. ఇతడు 13వ, 14వ లోక్‌సభలకు కడప లోక్‌సభ నియోజకవర్గం నుండి రెండు సార్లు భారత జాతీయ కాంగ్రెసు అభ్యర్థిగా ఎన్నికయ్యారు.

ఇతడు 1989, 1994 ఎన్నికలలో పులివెందుల శాసనసభ నియోజకవర్గం నుండి ఆంధ్ర ప్రదేశ్ శాసనసభకు రెండు సార్లు ఎన్నికయ్యారు.

ఇతడు ఆంధ్ర ప్రదేశ్ ముఖ్యమంత్రి అయిన వై.ఎస్.రాజశేఖర్ రెడ్డి చిన్న తమ్ముడు.ఈయన అజాత శత్రువు

ఇతడు కడప జిల్లాలో లింగాల కాలువను డిజైన్ చేశారు.

వీరు లైన్స్ క్లబ్ ద్వారా సేవా కార్యక్రమాలు ప్రారంభించి సమితి ప్రెసిడెంటుగా, తరువాత శాసన సభ్యునిగా, తరువాల లోక్‌సభ సభ్యునిగా ఎదిగారు.

2010 డిసెంబరు 1 రోజున ఆంధ్ర ప్రదేశ్ రాష్ట్రమండలిలో స్థానం పొందినారు.

## మరణం
2019 మార్చి 15 న వివేకానందరెడ్డి హత్య చెయ్యబడ్డాడు. తొలుత గుండెపోటుగా వార్తలు వచ్చినప్పటికీ, తరువాత అది హత్యగా తేలింది. ఈ హత్యకు కారణాలు లేకుండా చేశాడని జగన్ గారి మామ గంగిరెడ్డి మీద ఆరోపణలు పెద్దయెత్తున జరిగాయి. మరో నెల రోజుల లోపు రాష్ట్ర శాసనసభకు ఎన్నికలు జరగనున్న తరుణంలో జరిగిన ఈ హత్య రాజకీయ పార్టీల మధ్య విమర్శలు ప్రతివిమర్శలకు దారితీసింది.

## మూలాలు

## బయటి లింకులు
* Official biographical sketch in Parliament of India website

వర్గం:1950 జననాలు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:2019 మరణాలు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా నుండి ఎన్నికైన లోక్‌సభ సభ్యులు
వర్గం:కడప జిల్లా రాజకీయ నాయకులు
వర్గం:హత్య చేయబడ్డ ఆంధ్రప్రదేశ్ వ్యక్తులు
వర్గం:కడప జిల్లాకు చెందిన శాసనమండలి సభ్యులు
కోట్ల జయసూర్యప్రకాష్ రెడ్డి

**కోట్ల జయసూర్యప్రకాష్ రెడ్డి** (జ: 18 సెప్టెంబర్, 1951) భారత పార్లమెంటు సభ్యుడు. ఇతడు కర్నూలు లోక్‌సభ నియోజకవర్గం నుండి 14వ లోక్‌సభ కు భారత జాతీయ కాంగ్రెసు అభ్యర్థిగా ఎన్నికయ్యాడు. 
ఇతను  మన్మోహన్ సింగ్ నేతృత్వములో  రైల్వేశాఖ సహాయ మంత్రి గా పని చేసినాడు తన హయంలో తన తండ్రికి గుర్తుగా  కర్నూలు కు సమీపంలో కోట్ల రైల్వే  స్టేషన్ కొత్తగా ఏర్పాటు చేసాడు.

## రాజకీయ జీవితం
28 October 2012 Union Minister State, Railways
 23 September 2009 Member, Committee on Government Assurances
 6 September 2010 Member, Consultative Committee, Ministry of Petroleum & Natural Gas
 31 August 2009 Member, Committee on Water Resources
 21 August 2009 Member, Indian Council of Agricultural Research (I.C.A.R)
 06 August 2009 Member, Committee on Estimates
 2009 Re-elected to 15th Lok Sabha (3rd term)
 2007 Member, Committee on Agriculture
 2004 Re-elected to 14th Lok Sabha (2nd term)
 1991 Elected to 10th Lok Sabha

## బయటి లింకులు
Official biographical sketch in Parliament of India website

వర్గం:1951 జననాలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన లోక్‌సభ సభ్యులు
వర్గం:కర్నూలు జిల్లాకు చెందిన కేంద్ర మంత్రులు
రేణుకా చౌదరి

**రేణుకా చౌదరి** మాజీ భారత పార్లమెంటు సభ్యురాలు, మాజీ కేంద్ర మహిళా శిశు సంక్షేమ శాఖ మంత్రి.

## రాజకీయ జీవితం
రేణుక బెంగుళూరు లోని కర్ణాటక విశ్వవిద్యాలయం నుండి పారిశ్రామిక మానసికశాస్త్రంలో మాస్టర్ డిగ్రీ పొందింది. 
రేణుకా చౌదరి 1984లో తెలుగుదేశం పార్టీ ద్వారా రాజకీయాల్లోకి వచ్చి 1986వ సంవత్సరంలో హైదరాబాద్ మున్సిపల్ కార్పొరేషన్ కి జరిగిన ఎన్నికల్లో కాంగ్రెస్ పార్టీ తరఫున బంజారాహిల్స్ నుంచి పోటీ చేసి కార్పొరేటర్‌గా గెలిచింది. ఈమె 1986 నుండి 1998 వరకు రెండు సార్లు టీడీపీ నుండి రాజ్యసభ సభ్యురాలుగా పనిచేసి హెచ్.డి.దేవగౌడ మంత్రివర్గంలో కేంద్ర ఆరోగ్య, కుటుంబ సంక్షేమ శాఖ మంత్రిగా పనిచేసింది.

ఆమె 1998లో భారత జాతీయ కాంగ్రెసులో చేరి 1999, 2004 లోక్‌సభ ఎన్నికలలో ఖమ్మం లోక్‌సభ నియోజకవర్గం నుండి ఎన్నికై మన్మోహన్ సింగ్ ప్రభుత్వంలో 2004 సంవత్సరంలో కేంద్ర పర్యాటక శాఖ మంత్రిగా, ఆ తరువాత 2006 నుండి కేంద్ర మహిళా శిశు సంక్షేమ శాఖ మంత్రిగా పనిచేసింది. 2009 ఎన్నికలలో ఖమ్మం లోక్‌సభ నియోజకవర్గం నుండి పోటీ చేసి ప్రత్యర్థి నామా నాగేశ్వరరావు చేతిలో ఓడిపోయింది.

ఆమెను 2024లో జరిగిన రాజ్యసభ ఎన్నికల్లో తెలంగాణ నుండి కాంగ్రెస్ తరపున రాజ్యసభ సభ్యురాలుగా కాంగ్రెస్ పార్టీ ప్రకటించింది.

## మూలాలు

వర్గం:1954 జననాలు
వర్గం:విశాఖపట్నం జిల్లా మహిళా రాజకీయ నాయకులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన మహిళా లోక్‌సభ సభ్యులు
వర్గం:ఖమ్మం జిల్లా (సంయుక్త ఆంధ్రప్రదేశ్) కు చెందిన మహిళా కేంద్ర మంత్రులు
వర్గం:ఖమ్మం జిల్లా (సంయుక్త ఆంధ్రప్రదేశ్) కు చెందిన మహిళా రాజ్యసభ సభ్యులు
వర్గం:విశాఖపట్నం వ్యక్తులు
రాయపాటి సాంబశివరావు

**రాయపాటి సాంబశివరావు:** (జ: 1943 జూన్ 7) భారత పార్లమెంటు సభ్యుడు. ఇతడు 11వ, 12వ, 14వ, 15వ, 16వ  లోక్‌సభలకు గుంటూరు లోక్‌సభ నియోజకవర్గం , నరసరావు పేట లోక్ సభ నియోజకవర్గం నుండి  ఎన్నికయ్యాడు. అతను 39 సంవత్సరాల వయస్సులో రాజ్యసభకు ఎన్నికైన అతి పిన్న వయస్కులలో ఒకడు.  

## జననం
సాంబశివరావు ఆంధ్రప్రదేశ్‌లోని గుంటూరు జిల్లాలోని ఉంగుటూరులో  రాయపాటి వెంకట రంగారావు, సీతారామమ్మ దంపతులకు 1943 జూన్ 7న జన్మించారు.  ఏడుగురు పిల్లలలో సాంబశివరావు పెద్దవాడు. వీరిది రైతు కుటుంభం. శైవ మతాన్ని అనుసరించేవాడు.

సాంబశివరావు తాడికొండ లో సెకండరీ విద్యను పూర్తి చేసి హైదరాబాద్ లోని న్యూ సైన్స్ కాలేజీ నుండి పట్టభద్రుడయ్యాడు

## రాజకీయ జీవితం
సాంబశివరావు రాజకీయ ప్రవేశం 1972 లో  వారి మేనమామ గోగినేని కనకయ్య ద్వారా జరిగింది. కాంగ్రెసు పార్టీ లో ఉన్న కనకయ్య తాడికొండ సర్పంచ్ గాను, కోపరేటివ్ రూరల్ బ్యాంక్ అధ్యక్షునిగా, తాడికొండ పంచాయతీ సమితి అధ్యక్షునిగా పనిచేశాడు. కాంగ్రెస్ పార్టీలో క్రియాశీలంగా పనిచేస్తూ అప్పటి ప్రధాని ఇందిరాగాంధీ దృష్టిని ఆకర్షించారు. గుంటూరు జిల్లా కాంగ్రెస్ లో ఒక ప్రముఖ నాయకుడిగా రూపొందారు.

1982 లో ఆంధ్రప్రదేశ్ నుండి మొదటిసారి  రాజ్యసభ సభ్యునిగా ఎన్నికయ్యాడు. 39 సంవత్సరాల వయస్సులో రాజ్యసభకు ఎన్నికైన అతి పిన్న వయస్కులలో రాయపాటి ఒకడు.

1996 లో జరిగిన 11వ ,1998 లో జరిగిన 12వ, 2004 లో జరిగిన 14వ, 2009 లో జరిగిన  15వ,   లోక్‌సభలకు గుంటూరు లోక్‌సభ నియోజకవర్గం నుండి జాతీయ కాంగ్రెస్ అభ్యర్దిగా ఎన్నికైనారు.

2014 లో ఆంధ్రప్రదేశ్ రాష్ట్ర విభజనను పార్లమెంట్ లో తీవ్రంగా వెతిరేకించి కాంగ్రెస్ పార్టీని వీడి తెలుగుదేశం పార్టీలో చేరారు.

2014 లో జరిగిన 16వ లోక్సభకు నరసరావుపేట లోక్‌సభ నియోజకవర్గం నుండి తెలుగుదేశం అభ్యర్దిగా ఎన్నికైనారు.

## వ్యక్తిగత జీవితం
సాంబశివరావు లీలా కుమారిని వివాహం చేసుకున్నాడు. వీరికి ఒక కుమారుడు, రాయపాటి  రంగారావు, ఇద్దరు కుమార్తెలు దేవిక రాణి, లక్ష్మి ఉన్నారు. 

సాంబశివరావు వారి తండ్రి పేరుతో 'రాయపాటి వెంకట రంగారావు అండ్ జాగర్లమూడి చంద్రమౌళి కాలేజి ఆఫ్ ఇంజినీరింగ్ కళాశాల స్థాపనలో తోడ్పడ్డారు. 

రాయపాటి సాంబశివరావు సోదరుడు గోపాలకృష్ణ కుమార్తె రాయపాటి శైలజ అమరావతి మహిళా ఐకాస కన్వీనర్‌గా పనిచేసి 2025 మే 11న ఆంధ్రప్రదేశ్ మహిళా కమిషన్‌ ఛైర్‌పర్సన్‌గా నియమితురాలైంది.  

## మూలాలు

## బయటి లింకులు

* Official biographical sketch in Parliament of India website

వర్గం:1943 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:15వ లోక్‌సభ సభ్యులు
ముహమ్మద్ హమీద్ అన్సారి

**ముహమ్మద్ హమీద్ అన్సారి**, (జననం: 1934 ఏప్రిల్ 1) భారత మాజీ ఉపరాష్ట్రపతి. క్రితం, జాతీయ మైనారిటీ కమీషన్ (NCM) అధ్యక్షుడు. ఇతను దౌత్యవేత్త, అలీఘర్ ముస్లిం యూనివర్శిటి ఉపకులపతి.

ఇతను, 14వ భారత ఉపరాష్ట్రపతిగా, 2007 ఆగస్టు 10న ఎన్నుకోబడ్డాడు. 2017 ఆగస్టు 10తో పదవి కాలం ముగిసింది.

## మూలాలు

## బయటి లింకులు
* *Iran Today: Twenty - five Years after the Islamic Revolution* (Rupa, New Delhi,2005) (ISBN 81-291-0774-0) 
* Ansari:Shares Left leanings and is also close to Congress bosses
* Hamid Ansari: versatile scholar, statesman 

వర్గం:1937 జననాలు
వర్గం:భారతీయ ముస్లింలు
వర్గం:భారత ఉపరాష్ట్రపతులు
వర్గం:జీవిస్తున్న ప్రజలు
వర్గం:అలీగఢ్ ముస్లిం విశ్వవిద్యాలయం
చేగొండి వెంకట హరిరామజోగయ్య

**చేగొండి వెంకట హరిరామజోగయ్య** (జ: 5 ఏప్రిల్, 1937) భారత మాజీ పార్లమెంటు సభ్యుడు, తెలుగు సినిమా నిర్మాత.

వీరు నారాయణ స్వామి, కమలమ్మ దంపతులకు పశ్చిమ గోదావరి జిల్లాలోని పాలకొల్లులో 1937 సంవత్సరంలో జన్మించారు. వీరి ప్రాథమిక, కళాశాల విద్యాభ్యాసం విజయవాడలో జరిగింది.

1960-1966 మధ్యకాలంలో పంచాయితీ సమితి ప్రెసిడెంటుగా ఆ తరువాత 1971 వరకు జిల్లా పరిషత్ ఛైర్మన్ గా పనిచేశారు. 	

వీరు 1972 - 1988 సంవత్సరాలలో జరిగిన ఎన్నికలలో ఆంధ్ర ప్రదేశ్ శాసనసభకు మూడు సార్లు ఎన్నికయ్యారు. 1983, 1988 లో నర్సాపురం శాసనసభ నియోజకవర్గం నుండి ఎన్నికయ్యారు. వీరు 1984-85 లో ఆంధ్ర ప్రదేశ్ ప్రభుత్వంలో రాష్ట్ర హోం మినిస్టర్ గా, 1990-91లో అటవీశాఖ మంత్రిగా తరువాత 1993-95లో గనులు, పరిశ్రమల మంత్రిగా పనిచేశారు.

ఇతడు 2004 సంవత్సరంలో 14వ లోక్‌సభకు ఆంధ్ర ప్రదేశ్ లోని నరసాపురం లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా ఎన్నికయ్యారు.

హరిరామ జోగయ్య చిలకమ్మచెప్పింది, నాలాగేఎందరో మొదలైన ఏడు తెలుగు సినిమాలు నిర్మించారు. సినిమా రంగంలో ఇతడు **చేగొండి హరిబాబు** గా ప్రసిద్ధిచెందారు. బాబు పిక్చర్స్ పతాకం క్రింద దేవుళ్లు సినిమా నిర్మించింది వీరే. వీరు 1977-78లో ఫిల్మ్ అభివృద్ధి మండలి ఛైర్మన్ గా పనిచేశారు. చిలకమ్మచెప్పింది, నాలాగేఎందరో

## మూలాలు

## బయటి లింకులు
* Official biographical sketch in Parliament of India website

వర్గం:1937 జననాలు
వర్గం:14వ లోక్‌సభ సభ్యులు
వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లా సినిమా నిర్మాతలు
వర్గం:పశ్చిమ గోదావరి జిల్లా నుండి ఎన్నికైన లోక్‌సభ సభ్యులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా పరిషత్ చైర్మన్‌లు
మేకపాటి రాజమోహన రెడ్డి

**మేకపాటి రాజమోహన రెడ్డి** (జ: 11 జూన్, 1944) భారత పార్లమెంటు సభ్యుడు. ఇతడు 14వ లోక్‌సభకు ఆంధ్రప్రదేశ్ లోని నరసరావుపేట లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా ఎన్నికయ్యారు. 
*2014-19 సంవత్సరాలకు నెల్లూరు నగర పార్లమెంటు సభ్యుడుగాయువజన శ్రామిక రైతు కాంగ్రెస్ పార్టీతరుపున 16వ లోక్‌సభకు ఎన్నిక అయ్యారు .
## రాజకీయ పదవులు

## దాతృత్వం
నెల్లూరు జిల్లా ఉదయగిరిలో వంద ఎకరాల్లో స్థాపించిన రూ.225 కోట్ల విలువైన మేకపాటి రాజమోహన్‌రెడ్డి ఇంజినీరింగ్‌ కళాశాల (మెరిట్స్‌ ఇంజినీరింగ్‌ కళాశాల)ను, అందులోని భవనాలను, ఇతరత్రా ఆస్తులను ప్రభుత్వానికి స్వాధీనం చేస్తామని మేకపాటి రాజమోహన్‌రెడ్డి ఇటీవల తెలిపారు. దివంగత మంత్రి మేకపాటి గౌతంరెడ్డి పేరిట వ్యవసాయ విశ్వవిద్యాలయాన్ని ఏర్పాటు చేయాలని కోరారు.

## మూలాలు

## బయటి లింకులు
* Official biographical sketch in Parliament of India website

వర్గం:1944 జననాలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:నెల్లూరు జిల్లా రాజకీయ నాయకులు
వర్గం:9వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:గుంటూరు జిల్లా నుండి ఎన్నికైన లోక్‌సభ సభ్యులు
పనబాక లక్ష్మి

**పనబాక లక్ష్మి** (జ: 6 అక్టోబర్, 1958) భారత పార్లమెంటు సభ్యురాలు, ప్రస్తుత కేంద్ర ఆరోగ్య, కుటుంబ సంక్షేమ శాఖ మంత్రి. ఈమె 11వ, 12వ, 14వ లోక్‌సభలకు ఆంధ్ర ప్రదేశ్ లోని నెల్లూరు లోక్‌సభ నియోజకవర్గం నుండి భారత జాతీయ కాంగ్రెసు అభ్యర్థిగా ఎన్నికయ్యారు. 

ఆమెను 2024 అక్టోబరు 30న తిరుమల తిరుపతి దేవస్థానం (టీటీడీ) బోర్డు సభ్యుడిగా ప్రభుత్వం నియమించింది.

## బయటి లింకులు

* Official biographical sketch in Parliament of India website

వర్గం:1958 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:నెల్లూరు జిల్లా నుండి ఎన్నికైన లోక్‌సభ సభ్యులు
వర్గం:నెల్లూరు జిల్లాకు చెందిన కేంద్ర మంత్రులు
వర్గం:నెల్లూరు జిల్లా మహిళా రాజకీయ నాయకులు